फ्रांस्वा ओलांद का बयान पूरे विपक्ष के लिए हमला करने का एक अच्छा आधार बन गया है। विपक्षी दलों खासकर कांग्रेस ने इस बयान के बाद केंद्र की मोदी सरकार पर हमले और तेज कर दिए हैं। इसी मौके पर कांग्रेस अध्यक्ष राहुल गांधी ने कहा कि प्रधानमंत्री मोदी ने बंद दरवाजे के पीछे से इस सौदे को बदलवाया और दिवालिया अंबानी को अरबों डॉलर का सौदा दिलाया है। आगे उन्होंने कहा कि पीएम ने देश के साथ धोखा किया है। राहुल के अलावा अरविंद केजरीवाल ने भी इस मुद्दे पर पीएम को घेरते हुए सवाल दागे हैं।